**מודעה**

**מכרז פומבי מס' 129/2019 למתן שירותי חברת ניהול למגדל המגורים במתחם המרכז הרפואי תל אביב (להלן: "המרכז הרפואי")**

1. **תאגיד הבריאות ליד המרכז הרפואי תל אביב (ע"ר)** (להלן: "המזמין") מבקש לקבל הצעות למתן שירותי חברת ניהול למגדל המגורים במתחם המרכז הרפואי (להלן – "השירותים"), וזאת בהתאם לתנאים ולדרישות המפורטים במסמכי המכרז.

2. את מסמכי המכרז ניתן לקבל במשרדי תאגיד הבריאות, רחוב ויצמן 6, תל אביב בניין ראשונים קומה שביעית בימים א'-ה' בשעות 08:00 עד 14:00, החל מיום­­­ 17.11.2019.

3. מתן השירותים למזמין הינה לתקופה בת 36 (שלושים ושישה) חודשים, והכל בכפוף לתנאי המכרז וההסכם.

כנס מציעים יערך ביום **25.11.2019** בשעה **9:00** מקום המפגש: משרדי אגף תשתית בינוי ואחזקה ברחוב ויצמן 6 בבנין החניון הדרומי, קומה 1- (טל 03-6974741) במשרדו של מר אשר מזרחי סמנכ"ל פיתוח ותשתיות במרכז הרפואי ת"א ע"ש סוראסקי.

**השתתפות בכנס המציעים היא חובה. אי השתתפות בכנס מציעים עלולה לגרום לפסילת ההצעה לפי שיקול דעתו של תאגיד הבריאות.**

4. מתוך המציעים יבחר/ו אך ורק מציע/ים העומד/ים בכל אחת מהדרישות הבאות במצטבר:

1. המציע הינו חברת ניהול רשומה בישראל המנהלת לפחות שלושה מתחמי מגורים בישראל בחמש שנים האחרונות.

לעניין זה "מתחם" – מתחם מגורים הכולל לפחות 90 יחידות דיור. חרף האמור לעיל, ניתן שמתוך שלושת מתחמי המגורים יהיה מתחם אחד בלבד של מעונות סטודנטים או מתחם דיור מוגן בהיקף של לא פחות מ 90 יחידות דיור.

1. למציע מחזור כספי שנתי בתחום אחזקת מבנים ומערכותיהם של 6,000,000 ₪ (לא כולל מע''מ) לפחות במהלך השנתיים האחרונות.
2. למציע כל האישורים הנדרשים לפי חוק עסקאות גופים ציבוריים (אכיפת ניהול  חשבונות ותשלום חובות מס), התשל"ו – 1976.

5. המציע יצרף להצעתו ערבות בנקאית/חב' ביטוח אוטונומית בסך של 5% מההצעה בנוסח כמפורט בנספח במסמכי המכרז. הערבות תהיה צמודה למדד המחירים לצרכן ותהיה בתוקף 90 יום מהמועד האחרון להגשת ההצעות. לפי דרישת המזמין יוארך תוקף הערבות הבנקאית/חב' ביטוח לתקופה נוספת ,כפי הנדרש על ידי המזמין.

6. **מועד אחרון להגיש הצעות: עד יום 03.12.2019 בשעה 12:00 במשרדי תאגיד הבריאות רח' ויצמן 6 תל אביב בבניין ראשונים (איכילוב) קומה שביעית מספר חדר 755 לתיבת המכרזים.**

7. ועדת המכרזים תבחר את ההצעה ו/או ההצעות המעניקה/ות את מירב היתרונות למזמין על פי אמות המידה כמפורט במכרז.

8. המזמין שומר לעצמו את הזכות לנהל מו"מ עם המציעים או מי מהם בכל ענין שיקבע על ידי תאגיד הבריאות (לרבות מחיר), לפי שיקול דעתו, בטרם קביעת ההצעה הזוכה.